cyanic-selkie/wikianc huggingface dataset:
UFC 111
Bakgrunn
På grunn av Brock Lesnars lange sykefravær var det lenge usikkert hva UFC ønsket å gjøre. Det ble spekulert og rapportert at det det ble jobbet med en kamp mellom Frank Mir og Shane Carwin om en interim tungvekt tittel for dette arrangementet. Kampen ble offisielt bekreftet under UFC 108. Ben Saunders var opprinnelig satt opp til å møte Martin Kampmann, men Kampmann ble erstattet av Jake Ellenberg på grunn av skade. Senere da Thiago Alves ble tvunget til å trekke seg fra kampen sin mot Jon Fitch ba Ben Saunders om å få møte Fitch. Jake Ellenberg fikk utbetalt både for kamp og seier.
Pressenytt
Pressenytt er et norsk informasjonsbyrå med kontor i Oslo. Selskapet skriver og distribuerer nyhetsmeldinger til norske medier på vegne av bedrifter, organisasjoner og offentlige virksomheter, og leverer også en rekke andre informasjonstjenester, som bedriftsmagasiner, nyhetsbrev, kommunikasjonsplanlegging og bistand med sosiale medier. Pressenytt oppgir alltid hvem som er oppdragsgiver.
Selskapet ble stiftet av Tale Benedicte Jordbakke og Henning Prytz Poulsen i 2006, og hadde fem ansatte per juni 2011. Samtlige medarbeidere er journalister.
Hardangerjøkulen
Hardangerjøkulen er den sjette største isbreen på Norges fastland, og ligger i Eidfjord og Ulvik kommuner i Vestland. Arealet er cirka 73 km² og det høyeste punktet på breen er 1 863 moh.
Hardangerjøkulen er en typisk platåbre på vannskillet mellom Østlandet og Vestlandet. Breen har flere brearmer, der Blåisen og Midtdalsbreen øst mot Finse og Rembesdalskåka vest mot Simadalen, er mest kjent. Ved Rembesdalskåka ligger DNT Fjellsport Oslos hytte Demmevasshytta.
Hardangerjøkulen inngår i Skaupsjøen/Hardangerjøkulen landskapsvernområde, som ble opprettet den 10. april 1981 og dekker et areal på 553,747 km².
Midtdalen ble brukt til innspillingen av Star Wars Episode V: Imperiet slår tilbake som isplaneten Hoth.
Flystripen under krigen
Under andre verdenskrig arbeidet den tyske okkupasjonsmakten med å anlegge en flystripe oppe på breplatået. Flystripen skulle lages ved å fylle sprekkene med snø og is, over dette skulle det være et lag tjærepapp og til slutt et lag sagflis. Materiellet ble fraktet fra Finse med muskelkraft av soldater og noen norske frivillige, de brukte også et beltegående kjøretøy (en slags traktor). Den menige soldaten Robert Pötzl fotograferte arbeidet og fotografiene er bevart. Arbeidet ble påbegynt i april-mai 1940. Bakgrunnen var de store avstandene og bombeflyenes begrensede rekkevidde ved både kampene i Narvik og mulig angrep på Storbritannia fra Norge. En flyplass i 1800 meters høyde for tanking ville spare mye drivstoff. Generaloberst Hans-Jürgen Stumpff, sjef for dei tyske luftstyrkene i Norge, reiste selv til Finse for å se på prosjektet. Arbeidet med flystripen ble oppgitt i desember 1940 på grunn av de vanskelige forholdene.
Fotnoter
<references group="lower-alpha"/>
Hans Kristensen
Kristensen ble under landssvikoppgjøret i 1946 dømt til 4 års tvangsarbeid, begrenset rettighetstap, inndragelse av 100 000 kr og tap av stilling som lærer.
Han var gift med Esther Kristensen fra Bodø (1912-2003).
Gudmund Kongshavn
Gudmund Broks Kongshavn (født Gudmund Taksdal Kongshavn 23. januar 1991) er en norsk fotballspiller som er keeper for Tromsdalen.
Han startet sin karriere i Vålerenga IF, hvor han i 2014 var utlånt til Sarpsborg 08. I 2015 signerte han en kontrakt med Tromsø IL før han i 2020-sesongen spilte for Aalesund. Våren 2021 spilte han for den rumenske klubben Dinamo București.
Ungdomstid
Kongshavn er vokst opp i Bergen og startet i bergensklubben IL Varegg. I 2008 flyttet han til Oslo og startet i Vålerenga.
Profesjonell karriere
Kongshavn signerte med Aalesunds FK 6. februar 2020.
8. februar 2021 ble Kongshavn kjøpt av den rumenske Liga I-toppklubben Dinamo București.
Han la opp sommeren 2021, men i 2022 gjorde han comeback og signerte for Tromsdalen.
Kauai
Kauai er den eldste og fjerde største av Hawaiiøyene, som offisielt er USAs 50. delstat og heter Hawaii. Øya har et areal på 1 445 km² og er på grunn av regnskogen og den frodige vegetasjonen også kjent som The Garden Isle. I januar 1778 gikk kaptein James Cook i land i Waimea på Kauai, og «oppdaget» med det Hawaiiøyene. Han gir arkipelet navnet Sandwichøyene, etter John Montagu, 4. jarl av Sandwich.
Kauai er i dag et yndet reisemål for turister og surfere. Dyrking av sukkerrør (Saccharum) var tradisjonelt den viktigste eksportvaren, men i senere år ha denne produksjonen blitt erstattet med dyrking av blant annet kaffeplanter (Coffea). Øya er kjent for å være innspillingsted for filmen Jurassic Park.
Geografi
Kauai er som de andre hawaiiøyene av vulkansk opprinnelse. Det høyeste fjellet på øya er Kawaikini (1598 m), fulgt av Wai'ale'ale (1569 m). På vestsiden av Mount Wai'ale'ale ligger en av verdens våteste områder, med en nedbørsmengde på cirka 10 719 mm årlig (snitt 1912–2015).
Den store nedbørsmengden har ført til erosjon, som igjen har skapt store daler samt hundrevis av fossefall. På grunn av passatvindene i Stillehavet er det svært stor variasjon i mengden nedbør på ulike deler av øyen.
Økonomi
Turisme er den klart største næringen på Kauai med over en million besøkende i året, hvorav de fleste er turister fra USA (84%) og Japan (3%). Tidligere var sukkerproduksjon Kauais viktigste næring, men det meste av landområdene blir nå brukt til kvegdrift.
Den siste sukkerprodusenten på øya, 120 år gamle Gay & Robinson Plantation la i 2009 om til produksjon av brennevin.
Natur
Kauai har et typisk tropisk klima og består for det meste av tropisk regnskog. Skogene er dominert av bregneplanter og store frukttrær som bl.a. Guava, Mango og Banantrær. Mange av Kauais planter, som f.eks. kokospalmen, fantes ikke opprinnelig på øya, men har blitt innført av mennesker.
Kauai har mange endemiske arter fordi øya ligger svært isolert til, over 3000 km fra Nord-Amerika som er nærmeste kontinent. Dette har gjort at de få artene som fant veien til øya har fått utvikle seg i fred og resultert i mange unike planter og dyr som ikke finnes andre steder på jorden. De over hundre ulike artene med spurvefugler på øya kan ha utviklet seg fra bare én art som ankom dit for tusenvis av år siden.
Kauai ble hardt rammet av en orkan i 1992. Orkanen forårsaket skadet for milliarder av kroner.
Robert Baetens
Robert Frédérik Louis Baetens (født 28. oktober 1930 i Antwerpen, død 19. oktober 2016) var en belgisk roer som deltok i de olympiske leker 1952 i Helsingfors og 1956 i Melbourne.
Baetens vant en olympisk sølvmedalje i roing under Sommer-OL 1952 i Helsingfors. Sammen med Michel Knuysen kom han på andreplass i toer uten styrmann bak Charles Logg / Thomas Price fra USA.
Cinemex
Cinemex er en meksikansk kinokjede. Den ble etablert i Mexico by i 1993. Kjeden har 2361 saler fordelt på 271 kinoer i Mexico (per 2014).
Cinemex' slagord er «La magia del cine» («kinoens magi»).
Fingertare
Fingertare (Laminaria digitata) er en 2-3 meter lang tare som vokser ned til 10-20 meter. Den var fra 1940-70 landets viktigste råstoff for å lage alginat, men siden 1964 har den litt større stortaren tatt over for denne bruken. Fingertare fins nord i Atlanterhavet og Nordishavet, fra Bretagne der den fremdeles høstes til alginatlaging, langs hele norskekysten, på Svalbard og øst til Novaja Semlja.
I likhet med andre tarer har fingertaren også vært brent og brukt til å utvinne jod, man har malt opp bladet og laget tangmel til husdyra, og i naturmedisinen har den visse anvendelser.
Andre navn på fingertare er silketare, stróktare, tongeltare og langtare.
Knut Vaage
Knut Vaage (født 14. oktober 1961) er en norsk komponist.
Biografi
Vaage skriver innen flere stilarter og både instrumentalmusikk, opera- og teatermusikk, men med hovedvekt på improvisasjons- og samtidsmusikk. Han er kjent for å utforske grensene mellom improvisasjon og komposisjon.
Sentralt blant Vaages instrumentalverk står hans omfattende produksjon av orkestermusikk. Den innbefatter verk som Janus, Relieff, Hokkaidos hagar, Tjat og Chaconne, urframført av Bergen filharmoniske orkester; Mylder og Rite, urframført av KORK; Refleks, urframført av Orkester Norden; Kyklop, urframført av Trondheim Symfoniorkester; og Orkesterdialogar, Skjulte songar og Continue, urframført av Stavanger Symfoniorkester. Kammermusikk er en viktig del av Vaages produksjon. Svev for piano trio, ble urframført av Valen Trio. Bumerang ble urframført av Nidaros strykekvartett. Movements og Odyssé for stor sinfonietta, ble urframført av BIT20 Ensemble. Transit var bestilt av det franske kulturdepartementet og urframført av Ensemble Court-circuit. Av verk for blåsere kan nevnes Graffiti for brass band og Breaking Another Wall for wind ensemble. For Graffiti mottok han Edvardprisen for 2003.
Utvikling av et hybrid akustisk/elektronisk lydbilde er et sentralt tema i Vaages kompositoriske virke. I Elektra, multiMORF-serien og i Futurasjon, har han jobba tett med lyddesigner Thorolf Thuestad for å utvide klangspekteret til instrumentene gjennom utstrakt bruk av elektronikk. Futurasjon for orkester og elektronikk ble urframført av Bergen filharmoniske orkester i desember 2015. For multimedia-konserten Hybrid spetakkel, urframført av BIT20 Ensemble med solist John Ehde, ble Vaage nominert til Nordisk råds musikkpris i 2022.
Vaage har også skrevet flere vokalverk og verk for scenen. Hans første opera, Nokon kjem til å komme, tar utgangspunkt i Jon Fosses skuespill med samme navn. Verket ble urframført av Opera Vest under Ultimafestivalen høsten 2000 og oppnådde gode nasjonale og internasjonale kritikker. Operaen er oversatt til engelsk og tysk, og har blitt framført i Tyskland og Luxembourg. Vintersong fra 2017/2020 med tekst av Hanne Bramness finst i 2 versjoner: en for kontratenor og en for mezzosopran, begge med barokkensemble. I 2010 urframførte Collegium Musicum Høgsongen for solister, kor og orkester. Khairos er en fullskala opera, utvikla sammen med librettist Torgeir Rebolledo Pedersen, bestilt av Den Norske Opera & Ballett, og urframført i 2013. Rebolledo Pedersen har også skrevet libretto til Veslefrikk, en opera i en akt for hele familien, som ble urframført september 2010 av Den Nye Opera, og vant ARTEs publikumspris for beste produksjon. Vaage har også skapt musikken til Hordaland teaters oppsetning av Peer Gynt og Den Nationale Scenes oppsetning Hvite djevler av John Webster.
Formidling av samtidsmusikk i et bredere forum har også vært en del av Vaage sin aktivitet. Han har deltatt i flere prosjekter som er rettet mot barn og unge, og lokale kor og orkester.
Vaage har vært styremedlem i Norsk Komponistforening. Han har også vært leder i Ny Musikk avd. Bergen, for Autunnale-festivalen og for konsertserien Avgarde i same by.
Alexander Herr
Alexander Herr (født 4. oktober 1978 i Furtwangen im Schwarzwald) er en tysk tidligere skihopper.
Herrs første internasjonale debut kom i Junior-VM i 1993 i Harrachov, der han tok bronse i normalbakken og i laghopping. Han debuterte i verdenscupen noen uker senere, i normalbakken i Planica. Der ble han nr. 26. Hans største suksess har kommet i normalbakker og i lagkonkurranser. Han har en annenplass fra et verdenscuprenn i Kuusamo og en tredjeplass i Kuopio. Han har dessuten en fjerdeplass på hjemmebane i Willingen.
Tilsynelatende størrelsesklasse
Tilsynelatende størrelsesklasse brukes i astronomien og gir et mål for hvor sterkt lyset som når oss fra en gitt stjerne er. Allerede i oldtiden hadde Klaudios Ptolemaios klassifisert de synlige stjernene i 6 klasser, slik at de 15 best synlige tilhørte klasse 1, mens de svakeste stjernene, som såvidt kunne skimtes, tilhørte klasse 6.
Alexander Herr
Herrs aller største bedrifter har likevel kommet i lagkonkurranser, sammen med Sven Hannawald, Martin Schmitt og Michael Uhrmann/Georg Spaeth. Han står med 6 lagseire i verdenscupen, en bronse i skiflyging for lag i VM i skiflyging 2006 i Bad Mitterndorf. Dessuten har han et gull i laghopp (stor bakke) og en bronse i laghopp (liten bakke), begge i VM i nordiske grener i Lahtis 2001.
Tilsynelatende størrelsesklasse
I det 19. århundret ble det så laget en ny skala, som var basert på fotometrisk måling av lysintensiteter, og som mest mulig skulle avspeile den tradisjonelle skalaen fra 1 til 6. Man fant da ut at, siden øyet reagerte noenlunde logaritmisk på synsinntrykk av forskjellig styrke, en kunne benytte en logaritmisk skala til å definere størelsesklassene som funksjon av observert lysstyrke. Dersom lyset som mottas fra to stjerner har intensitetene I1 og I2, så definerte man differensen mellom deres tilsynelatende størrelsesklasser, m1 og m2, ved formelen
Alexander Herr
I 2003 vred Herr kneet under en landing i en lagkonkurranse, og to kneoperasjoner fulgte. Herr har også slått skulderen ut av ledd på trening.
I 2006 deltok Herr i sitt første og eneste OL, Vinter-OL 2006 i Torino (OL i Nagano og Salt Lake City hadde røket grunnet skader og dårlig hopping). Men det ble med normalbakkerennet. Herr ble hjemsendt på grunn av uoverensstemmelser med landslagstrener Peter Rohwein, og sa at han nektet å hoppe for Tyskland igjen. Han gikk derfor ut og sa at han skulle hoppe for Sverige resten av sin karriere. Dette ble det imidlertid ikke noe av. Deretter skrev han et brev til den polske hopptreneren og sa at han skulle delta for dem. Herr har startet i 156 verdenscuprenn.
Tilsynelatende størrelsesklasse
absolutt størrelsesklasse bygger på Pogsons formel, idet man tenker seg stjernen observert fra en standard astronomisk avstand på 10 parsec. Den tenkte, derfra observerte, størrelsesklassen kalles stjernens absolutte størrelsesklasse, symbol M. Idet en stjernes lysintensiteten avtar omvendt proporsjonalt med kvadratet av avstanden, får en da følgende formel for sammenhengen mellom absolutt og tilsynelatende størrelsesklasse:
der p er stjernens parallakse, som er dens avstand fra solsystemet målt i parsec.
Kampen kirke (Oslo)
Kampen kirke er en treskipet langkirke i Oslo kommune, Oslo fylke. Den ble innviet 29. november 1882.
Byggverket er i tegl og har 480 plasser. Arkitekt for kirken var Jacob Wilhelm Nordan.
Altertavlen fremstiller kvinnene ved graven påskemorgen, er fra 1884 og er utført av Axel Ender.
I årene 1989–1994 ble kirken utsmykket med tolv store og seks små glassmalerier, samt to rosetter over inngangsdørene, alt utført av Peer Lorentz Dahl. Han tegnet også kirkens antependier, prekestolkleder og messehakler i kirkeårets farger. I våpenhuset står en madonnaskulptur i marmor av Knut Steen fra 1992.
Kulturminne
Kampen kirke er et kulturminne og har nummer 84758 i Riksantikvarens kulturminnebase.
Santa Rita (Paraíba)
Santa Rita er en kommune i delstaten Paraíba i nordøstregionen av Brasil.
Abraxas (album)
Abraxas, er det andre albumet til det amerikanske rockebandet Santanas, det ble utgitt i september 1970, året etter deres selvtitulerte debutalbumet. Det ble gitt ut på Columbia Records og ble bandets første album som nådde nummer én i USA.
Albumet regnes av enkelte som Santanas beste album. Det inneholder "Black Magic Woman" (av Peter Green), "Oye Cómo Va" (av Tito Puente) og instrumentalsporet "Samba Pa Ti" (av Carlos Santana), alle tre er Santana klassikere. Bandets tolkning av Fleetwood Macs "Black Magic Woman" ble en stor internasjonal hit-singel, i 1974 nådde den nummer 27 på den britiske singellisten.
Abraxas har mange instrumentale rytmiske sanger som er inspirert av latinamerikansk musikk, men er også et rockealbum. Albumet inneholder en versjon av Gabor Szabos instrumentale "Gypsy Queen". "Incident at Neshabur" ble skrevet av Santana og hans venn Alberto Gianquinto, som spilte piano på sporet. "Oye Como Va" var en hit med Tito Puente på begynnelsen av 1960-tallet som bandet tok opp igjen.
Albumet ble oppført i Rolling Stone magazine som nummer 207 på listen The 500 Greatest Albums of All Time. Abraxas ble ansett som "kulturelt, historisk eller kunstnerisk viktig" av Library of Congress og ble valgt for bevaring i deres National Recording Registry i 2016. Instrumentalen, "Samba Pa Ti" er omtalt i Nick Hornbys bok 31 Songs, utgitt på norsk som 31 sanger. Albumet er kort omtalt i filmen A Serious Man fra 2009, selv om filmen handling er fra tre år før albumet ble utgitt.
Forsiden av albumomslaget viser et maleri, Annunciation fra 1961, av Mati Klarwein.
Adelaidia
Adelaidia er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden.
Utseende
Små til middelsstore, ovale, oftest mørkfargede biller, gjerne med lyse tverrstriper. Kroppsformen er mer eller mindre oval, men det finnes også arter som er korte og brede, eller langstrakte. Antennene er klubbeformede. Oversiden er gjerne kledt med lange, oppstående hår og/eller mønster av lyse skjell. Hos noen arter er hunnene larvelignende hele livet (larviforme hunner). Hodet er forholdsvis lite og ofte skjult under brystskjoldet. Mange arter har to punktøyne i pannen. Antennene består av 5-11 ledd og er vanligvis nokså korte, med en tydelig, 1-3 leddet kølle. Hos hannene til noen arter er det ytterste leddet sterkt forstørret, like langt som resten av antennen. Brystskjoldet (pronotum) er bredere enn langt, sett ovenfra firkantet eller halvsirkelformet. Det har ingen tydelig forhøyninger eller groper. Dekkvingene er oftest noe flate. Hos noen arter dekker de ikke hele bakkroppen. Beina er temmelig korte og kan foldes tett inntil kroppen. Larvene er mer eller mindre kjegleformede og gjerne kledt med lange hår.
Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.
Systematisk inndeling
Neon asiatiske arter som tidligere ble plassert her er nå flyttet til slekten Adelaidella Zhou, Ślipinski & Liu, 2020
Limnichoderus
Limnichoderus er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.
Utbredelse
Slekten er utbredt fra det sørlige USA i nord til Argentina i sør.
Liste over artene
• Limnichoderus amoenus Wooldridge, 1981
• Limnichoderus angustus Wooldridge, 1981
• Limnichoderus barberi Wooldridge, 1981
• Limnichoderus conspectus Wooldridge, 1981
• Limnichoderus cupidus Wooldridge, 1981
• Limnichoderus curtulus Sharp, 1902
• Limnichoderus durus Wooldridge, 1981
• Limnichoderus excelsus Wooldridge, 1981
• Limnichoderus fragosus Wooldridge, 1981
• Limnichoderus imprioris Blackwelder, 1944
• Limnichoderus insularis Wooldridge, 1981
• Limnichoderus lutrochinus (LeConte, 1879)
• Limnichoderus magnus Wooldridge, 1981
• Limnichoderus modicus Wooldridge, 1981
• Limnichoderus moratus Wooldridge, 1981
• Limnichoderus naviculatus (Casey, 1889)
• Limnichoderus ovatus (LeConte, 1854)
• Limnichoderus placidus Wooldridge, 1987
• Limnichoderus plenus Wooldridge, 1981
Tom Vraalsen
Tom Eric Vraalsen (1936–2021) var en norsk diplomat og politiker (Sp). Han var bistandsminister i Syse-regjeringen 1989–1990.
Limnichoderus
Liste over artene
• Limnichoderus seclusus Wooldridge, 1987
Tom Vraalsen
Etter Oslo handelsgymnasium gikk han på Handelshøjskolen i Århus og gjennomførte deretter Utenriksdepartementets aspirantkurs 1960-1961. Fra 1961 tjenestegjorde han i Utenriksdepartementet og ved ambassadene i Beijing, Kairo, Manila og Jakarta. Han var ministerråd ved den norske FN-delegasjonen i New York 1975–1979, spesialrådgiver i Utenriksdepartementets politiske avdeling 1981–1982 og Norges faste representant ved FN i New York 1982–1989.
Han var formann i Oslo Senterparti 1978-1980 og bistandsminister i Syse-regjeringen 1989-1990.
Limnichoderus
Liste over artene
• Limnichoderus seriatus (Casey, 1889)
Tom Vraalsen
Vraalsen hadde permisjon fra Utenriksdepartementet som direktør for samfunnskontakt i Saga Petroleum 1991–1992. Deretter var han FNs generalsekretærs personlige utsending til Sør-Afrika i 1992 og Norges ambassadør i London 1994–1996, Washington, D.C. 1996–2001 og Helsingfors 2001–2003. Han hadde også oppdraget som FNs spesialutsending for Sudan 1998–2004 og var en viktig megler i Darfur-konflikten.
Vraalsen ble utnevnt til kommandør av St. Olavs Orden i 1987 og storkorsridder av Royal Victorian Order i 1994. Han var æresdoktor ved amerikanske Augustana College og Luther College.
Limnichoderus
Liste over artene
• Limnichoderus similis Wooldridge, 1981
• Limnichoderus vicinus Pic, 1922
Tom Vraalsen
Han vokste opp på Frogner i Oslo som sønn av Arne Vraalsen, direktør i Sørensen & Lies Kulkompani, og hustru Franciska Andresen.
Han var gift med Viebecke Vraalsen (født Strøm), tidligere rådgiver i Utenriksdepartementet. Tom Vraalsen hadde sønnen Arne Vraalsen, grunnlegger av plastindustrikonsernet Polimoon, fra et tidligere ekteskap.
Selåsvatn stasjon
Selåsvatn stasjon ligger langs Sørlandsbanen i Åmli i Aust-Agder. Den ble åpnet 1935 da jernbanestrekningen mellom Neslandsvatn og Nelaug ble tatt i bruk. I 1967 ble den nedgradert til stoppested, i 1970 fikk den status som fjernstyrt stasjon, og i 1988 ble persontrafikken nedlagt.
Stasjonsbygningen ble tegnet av Gudmund Hoel og Bjarne Friis Baastad. Den var av samme type som ved Vatnestrøm og Helldalsmo. Bygningen ble revet i 1987.
Salteeøyene
Camping på øyene er ikke tillatt, og besøkende har bare adgang mellom klokken 11 og 16.30. Det går skyssbåt fra landsbyen Kilmore Quay på fastlandet. De to øyene utgjør et av Irlands største friområder for fugl.
Beskyttet status
Øyene er en yngleplass for mange forskjellige slags sjøfugl som holder til her, blant annet havsule, storskarv, lunde, alke og lomvi. Havert (gråsel) finnes også til på øyene. Et område som omgir begge øyene og strekker seg omtrent 500 m utenfor kysten, ble gitt status som et særskilt verneområde for å beskytte fuglenes habitat. Øyene er også i sentrum av et relatert spesialområde for bevaring oppkalt etter dem, og strekker seg til fastlandskysten øst for Kilmore Quay i grevskapet Wexford.
Bevaringsområdet tar spesifikt for seg: gjørme- og sandflatene på fastlandskysten, så vel som de som omgir de sider som vender mot fastlandet av Little Saltee; store grunne viker og bukter vest for en tenkt linje som forbinder Kilmore Quay og Great Saltee; skjær i hele området; de vegeterte sjøklippene som omgir begge øyene; havgrotter langs sørkysten av Great Saltee og hele området som et habitat for havert med spesifikk referanse til begge øyene som viktige steder, også for avl, sammen med noen områder lenger ute også av interesse som myte- og rasteplasser.
Geologi
Øyene er basert på førkambrisk grunnfjell mellom 600 millioner og 2 milliarder år gammelt. Det høyeste punktet i Salteeøyene er den sørlige toppen på Great Saltee på 60 meter. Vannet rundt øyene kan være forrædersk, derfor er området kjent som «Kirkegården for tusen skip og øyene er deres gravsteiner.»
Cinépolis
Cinépolis er en meksikansk kinokjede. Den ble etablert i Morelia i delstaten Michoacán i 1947. Den er i dag Latin-Amerikas største kinokjede. Verden over har den til sammen 5334 kinosaler fordelt på 652 kinoer (per februar 2018). Kjeden operer i Mexico, Guatemala, Honduras, El Salvador, Costa Rica, Panama, Colombia, Peru, Chile, Argentina, Brasil, Spania, India og USA. Per 2018 er det Cinépolis-kinoer i 99 byer i Mexico, 14 byer i Mellom-Amerika, 63 byer i Sør-Amerika, 64 byer i Asia, 18 byer i Europa (Spania) og 13 byer i USA.
Cinépolis' slagord er «La capital del cine» («kinoens hovedstad»).
Polyommatus damon
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplantens blader.
Larven lever som plantespiser på planter i slekten Onobrychis.
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Polyommatus damon lever i samspill (symbiose) med maurartene svart jordmaur Lasius niger, Lasius alienus og Formica pratensis. Blåvingelarven utskiller et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet, samtidig gir dette sommerfuglen en viss beskyttelse.
Polyommatus damon tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Polyommatus damon finnes i sydlige Europa og østover i Asia helt til Kina.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
Pimpstein
Pimpstein er en meget blæret, skumaktig type vulkansk glass, en vulkansk dagbergart. Pimpstein dannes ved at gasser unnviker under størkning av rhyolittiske (sure) lavastrømmer. De små blærerommene i pimpstein utgjør så mye av steinens volum at pimpstein flyter på vann. Fargen er som regel lysegrå.
Pimpstein blir som regel slynget ut av lavaer i rundaktige stykker (pimpsteinslapilli, cinder), og kan danne store og utstrakte tuffavleiringer (pimpsteintuff eller trass). Det øverste laget av basiske lavastrømmer er ofte også oppblæret på lik måte til en type pimpstein (scoria), mens det nedre laget består av mer kompakt lava.
Etymologi
Ordet «pimp-» kommer gjennom lavtysk fra latin pumex, «pimpstein», beslektet med spuma, «skum».
Glassverkvegen
Glassverkvegen, Glassverksvegen eller Glassverkveien kan vise til følgende veier eller gater i Norge:
Apologeticum
Apologeticum, eller Apologeticus, ble forfattet ca sommeren eller høsten 197 av Tertullian i Kartago, under den romerske keiser Septimius Severus' regjeringstid.
Den tidligkristne teologiske forfatter Tertullian, som da hadde vært kristen i ca to år, vil i dette verket presentere kristendommens vesen slik at den ikke forblir ukjent og blir gjenstand for urettferdig fordømmelse. Den apologetiske boken gjennomgikk antakelig en rekke redaksjoner og forbedriner, og er det eneste av Tertullians skrifter som er blitt bevart for ettertiden i mange håndskrifter. Det er fremfor alt et forsvar av kristendommen.
Forfatteren avdekker med juridisk klarsyn urettferdigheter i Romerrikets rettsprosesser anvendt mot kristne, abkrefter de hyppigst forekommende beskyldninger mot de kristne for fremstiller dem som gode borgere som bekjenner den rette tro. Den kristne sannhet trenger seg i kraft av seg selv på menneskene, noen filosofisk undervisning er ikke nødvendig.
Tertullians verk Ad nationes synes å ha tjent som et tidlig utkast til Apologeticum.
Palauli
Palauli er et av Samoas elleve distrikter. Det består av to seksjoner sør på øya Savai'i (atskilt fra hverandre av en eksklave av Satupa'itea), og er med sine 523 km² Samoas største distrikt. Det hadde i folketellinga i 2001 8,984 innbyggere.
Palauli grenser til Fa'asaleleaga i øst, Gaga'emauga i nordøst, Gaga'ifomauga i nord og Satupa'itea i vest samt en eksklave av Satupa'itea i midten av Palauli.
Musikkens Venner
Musikkens Venners Landsforbund (MVL) er en norsk frivillig organisasjon, stiftet 1947 for å bidra til arrangerering av gode konserter over det ganske land, ikke bare i de sentrale områder. I starten var blant annet Kåre Siem en sentral pådriver. Gjennom medlemstilbud, blant annet avtale med TONO bidrar Musikkens Venners Landsforbund til å lette arrangørenes arbeid. Musikkens Venner har hatt lokalforening i de fleste norske byer, som står for en rekke lokale klassiske konserter hvert år. Konseptet «Bamsekonsert» var et viktig prosjekt fra senere år, som rettet fokus mot musikk for førskolebarn. Musikkens Venners Landsforbund har også et mangeårig samarbeid med Barratt Due musikkinstitutt. Organisasjonen har sin administrasjon i Bergen. I 2012 ble den omformet til Klassisk-organisasjon for konsertarrangører.
Ajantahulene
Ajantahulene er en samling buddhistiske kulturminner ved landsbyen Ajanta i delstaten Maharashtra i India.
Hulene ligger i en hesteskoformasjon i fjellet i dalen der elven Waghora gjør en sving. Til sammen finnes det 30 templer og klostre hugd ut i huler i fjellet i tiden 200 f.Kr. til 650 e.Kr. Hulene er dekorert med vegg- og takmalerier.
Minareten i Jam
Minareten i Jam en minaret som ble bygget på slutten av 1100-tallet. Minareten ligger i det vestlige Afghanistan, og står oppført på UNESCOs verdensarvliste. Det ligger i distriktet Shahrak i Ghowr-provinsen, ved siden av elven Hari Rud. Den 65 meter høye minareten, som ligger omgitt av opp i mot 2 400 meter høye fjell, ble bygget på 1190-tallet, utelukkende av tegl. Den er kjent for sine intrikate murstein, stukkaturer og glaserte keramiske dekorasjoner bestående av alternative bånd av kufisk og nashki kalligrafi, geometriske mønstre og vers fra Koranen (surat Maryam, om Maria, Jesu mor). Stedet er også oppført på listen over truede verdensarvsteder.
Ajantahulene
Etter den buddhistiske perioden i India gikk templene og klostrene ut av bruk og ble glemt. De ble gjenoppdaget av en britisk offiser i 1819.
Minareten i Jam
Historie
Minareten i Jam ligger trolig der sommerhovedstaden til ghuridene en gang lå, i Firuzkuh (Firuz Koh). Ghuridene i det 12. og 13. århundre kontrollerte ikke bare Afghanistan, men også deler av det østlige Iran, Nord-India og deler av Pakistan.
Ajantahulene
Ajantahulene ble i 1983 satt på UNESCOs verdensarvliste.
Minareten i Jam
Historie
Den arabiske inskripsjonen som daterer minareten er uklar – det kan stå 1193/4 eller, mer sannsynlig, 1174/5. Det kunne dermed være til minne for ghurid-sultanen Ghiyas ud-Dins seier over ghaznavidene i 1192 i Delhi, eller nederlaget til ghuzz-tyrkerne i Ghazna i 1173. Forutsetningen er at minareten var knyttet til fredagsmoskeen i Firuzkuh, som ghurid-krønikeren Juzjani hevder ble skylt bort i en oversvømmelse, noe tid før de mongolske beleiringene. Arkeologiske funn gjort av Minaret of Jam Archaeological Project i Jam har tydet på at det lå en stor borggård ved siden av minareten, og bevis for elvesedimenter på toppen av intrikate murstein.
Ghurid-dynastiets glans ble mindre etter Ghiyath ud-Dins bortgang i 1202, ettersom det ble tvunget til å avstå territorium til Khwarezmid-imperiet. Juzjani hevder at Firuzkuh ble ødelagt av mongolene i 1222.
Oppdagelse
Det arkeologiske stedet Jam ble vellykket nominert som Afghanistans første verdensarvområde i 2002, under navnet Minaret og fornminner i Jam. Stedet ble da også oppført på UNESCOs liste over verdensarvsteder i fare, på grunn av den prekære forfatningen og dårlige bevaringen av minareten, og som følge av plyndring i området.
Stedet
Den sirkulære minareten hviler på et åttekantet fundament; den hadde to balkonger av tre og en lanterne på toppen. Det antas å ha vært en direkte inspirasjon for Qutb Minar i Delhi, som også ble bygget av Ghurid-dynastiet. Minareten i Jam er den nest høyeste minareten av murstein i verden, etter Qutb Minar i Delhi, India, som den var en inspirasjon for.
Minareten i Jam tilhører en gruppe på rundt 60 minareter og tårn bygget mellom det 11. og 13. århundre i Sentral-Asia, Iran og Afghanistan, fra Kutlug Timur-minareten i Kunja-Urgentj (lenge betraktet som den høyeste i verden) til tårnet i Ghazni. Minareten antas å ha blitt bygget som symboler for islams seier, mens andre tårn bare var landemerker eller vakttårn.
Det arkeologiske landskapet rundt Jam omfatter også ruinene av et «palass», festninger, en keramikkovn og en jødisk gravlund, og har blitt foreslått å være restene av den tapte byen Turquoise Mountain.
Trusler
Minareten i Jam er i dag truet av erosjon, vanninfiltrasjon og oversvømmelser på grunn av dens beliggenhet nær elvene Hari og Jam. En annen trussel er jordskjelvene som ofte ryster regionen. Plyndrere og ulovlige utgravninger har også påført skade på det arkeologiske området rundt minareten. Tårnet har begynt å lene, men arbeid med å stabilisere det pågår for å få fjernet faren.
Galleri
<Gallery> Image:Qasr_Zarafshan.jpg|Qasr Zarafshan, august 2005 Image:Jam_Minaret_decoration.jpg|Dekorert eksteriør, august 2005 Image:Paving_near_Jam.jpg|Underlag av bakt murstein nær minareten i Jam, august 2005 </Gallery>
Die geheimnisvolle Villa
Handling
Stuart Webbs etterforsker kidnappingen av en ung kvinne, som blir holdt fanget av en gruppe kriminelle som kaller seg Das schwarze Dreieck (Den svarte trekanten).
Og etterforskningen hans fører Stuart snart til en mystisk villa hvor kvinnen blir holdt fanget.
Skuespillere
Fritz Richard
Waiting for a Wonder
Waiting for a Wonder er et musikkalbum med The Scarecrows, utgitt i 1995. Dette er countrybandets debutalbum.
Loop Head
Loop Head er et nes på vestkysten av øya Irland. Det ligger rett nord for fjorden som utgjør elven Shannons estuar, i grevskapet Clare i Irland.
Loop Head er godt synlig i terrenget takket være et stort fyrtårn og en stor LORAN mast.
.gb
.gb er et reservert nasjonalt toppnivådomene (ccTLD) for Internett for Storbritannia. Det ble introdusert på samme tid som Storbritannias andre toppnivådomene (.uk), men det ble aldri mye brukt, og ettersom det ikke lenger er mulig å registrere under dette domenet har det falt ut av bruk.
Regelen i domenenavnsystemet er at et toppnivådomene for et land utledes av den korresponderende tobokstavkoden i ISO 3166-1-listen. I henhold til dette er GB den korrekte koden for Storbritannia, og av den grunn ble toppnivådomenet .gb delegert.
Det tidligere eksisterende navneregistreringssystemet JANET NRS hadde brukt «UK» som landskode, så Storbritannia søkte til Jon Postel fra IANA om også å få tildelt TLDen .uk. Dette ble innvilget, og alle domenenavnene i landet er nå utstedt som .uk i stedet for .gb.
.gb ble brukt i mange år, hovedsakelig av institusjoner tilknyttet Storbritannias regjering, samt kommersielle e-mail tjenester som benyttet X.400-basert e-mail infrastruktur. Dette forenklet oversettelsen mellom DNS domener og X.400 adresser, som brukte "GB" som landskode.
Ettersom X.400 e-mail opphørte og ettersom IANA's generelle mål var en TLD per land, falt bruken av .gb. Domenet eksisterer fortsatt, men er ikke åpen for registrering av nye subdomener.
Et .gb subdomene eksisterer fremdeles i DNS-en (per 2006): dra.hmg.gb, som tilhører regjeringens tidligere Defence Research Agency. Domenet er imidlertid ikke lenger i bruk.
Eksterne lenker
Toppdomän
Santa Teresinha (Paraíba)
Santa Teresinha er en kommune i delstaten Paraíba i nordøstregionen av Brasil.
Nils Bergs veg
Nils Bergs veg (1–19, 2–24) er en vei på Grønland i Jevnaker kommune.
Nils Bergs veg er en sidevei til Glassverkvegen (E16), sørover fra denne, ved Jevnaker stasjon. Den ender i Hadelandsveien (Fylkesvei 241), ved avkjøringen til Gamlevegen. Veien ligger cirka 143 meter over havet ved Stampeenga.
Sideveier til Nils Bergs veg er Stampeengvegen, Forseths veg og Grønlandsvegen.
Fradique de Menezes
Fradique Bandeira de Menezes (født 21. mars 1942 i Água Têlha, Madalena på São Tomé) er en saotomesisk forretningsmann og politiker for Movimento Democrático Forças da Mudança (MDFM). Han var president i São Tomé og Príncipe fra 2001 til 2011.
Lloyd Grant
Lloyd Grant er en jamaicansk musiker som er mest kjent for å ha bidratt som gitarist i Metallica.
Fradique de Menezes
Menezes gikk i skole i São Tomé og Príncipe og Portugal, der han også startet studier i psykologi. Han fortsatte sin utdanning ved Université Libre de Bruxelles i Belgia. Han fikk portugisisk statsborgerskap, som han sa fra seg før han stilte til valg i 2001.
Lloyd Grant
Grant var involvert en kort periode i 1981, og bidro med en solo på sangen «Hit the Lights» fra demoplaten «No Life 'Til Leather» som var Metallicas første studioinnspilling. Sammen med James Hetfield, Lars Ulrich og Ron McGovney var han en del av den første (midlertidige) Metallica-besetningen. Han ble erstattet da Dave Mustaine kom inn som fast medlem i 1982.
Fradique de Menezes
Fradique de Menezes ble innsatt som president 3. september 2001. I 2003 ble han forsøkt styrtet i et militærkupp, men klarte å beholde makten. Han vant gjenvalg som president i 2006. Han ble 3. september 2011 etterfulgt av Manuel Pinto da Costa, som også var landets første president (1975–1991).
Lloyd Grant
Eksterne lenker
Metallica
Forvaltningsfellesskapet Zschopau
Forvaltningsfellesskapet Zschopau er et forvaltningsfellesskap som ble opprettet i Mittlerer Erzgebirgskreis og som idag eksisterer i Erzgebirgskreis i Direktionsbezirk Dresden i Sachsen. Forvaltningsforbundet ble opprettet den 1. juli 2000 av de to kommunene Zschopau og Gornau.
Forvaltningsforbundet har sitt sete ved Altmarkt 2 i Zschopau.
Satupa’itea
Satupa'itea er et av Samoas elleve distrikter. Det består av to områder som ligger sør på øya Savai'i, atskilt av størstedelen av distriktet Palauli. Den vestre delen av Satupa'itea grenser til Vaisigano i nord, Gaga'ifomauga i nordøst og Palauli i øst, mens den østre delen grenser til Palauli i vest og øst og Gaga'emauga i nord. Distriktet har et totalt areal på 127 km², og hadde i folketellinga i 2001 ei befolkning på 5,556.
Klimakvoteloven
Klimakvoteloven (Lov om kvoteplikt og handel med kvoter for utslipp av klimagasser) har som formål å begrense utslippene av klimagasser gjennom et system med kvoteplikt for utslipp av klimagasser og fritt omsettelige utslippskvoter.
Å kjøpe kvoter innebærer å kjøpe en tillatelse til å slippe ut klimagasser. Én kvote tilsvarer utslipp av ett tonn karbondioksid. Fastlandsindustrien, ​olje- og gassvirksomheten og luftfarten har plikt til å betale kvoter for sine utslipp. Alle andre kan frivillig velge å kjøpe kvoter for sine utslipp.
Norge er tilsluttet EUs kvotesystem. Dette innebærer at EUs kvotehandelsdirektiv med tilhørende bestemmelser i utgangspunktet gjelder på lik linje for norske kvotepliktige bedrifter som for kvotepliktige bedrifter i EUs medlemsland.
Miljødirektoratet har det administrative hovedansvaret for å forvalte og håndheve klimakvoteloven. Loven forvaltes av Kongen, Miljøverndepartementet og Miljødirektoratet.
Abidjan
Abidjan er Elfenbenskystens største by, og var frem til 1984 landets hovedstad. Byen ligger ved Ebrié-lagunen ut mot Atlanterhavet og har med forsteder et samlet innbyggertall på rundt 5 millioner mennesker. Byen var lenge et ubetydelig sted, men utbyggingen av havnen har de senere tiår fremskyndet veksten av folk som bor i Abidjan.
NoSQL
Noen ganger brukes NoSQL-begrepet i betydningen «ikke bare SQL» for å omfatte både relasjonelle og ikke-relasjonelle databaser. I slike systemer kan man gjerne ha støtte for å bruke SQL som spørrespråk.
Abidjan
Byen ble grunnlagt i 1903 og var hovedstad i den franske koloni Elfenbenskysten i perioden fra 1934 til 1960, og fortsatte å inneha denne oppgaven frem til 1984, da Yamoussoukro overtok den rollen. Abidjan er det finansielle og kulturelle senter for det fransktalende Vest-Afrika, og blir ofte omtalt som Vest-Afrikas Paris.
Historie
Frem til franskmennene i 1951 gravde en kanal mellom Atlanterhavet og lagunen Èbriè, var Abidjan en liten by med 60 000 innbyggere. Via kanalen som ble kalt Vridi kanalen, fikk man inngang til en rolig havn for store skip. Guinea-bukta har store brenninger og få naturlige havner. Det ble laget jernbane fra kaia gjennom byen og nordover gjennom landet til nabolandet Burkina Faso (Øvre Volta) og hovedstaden der som heter Ouagadougou. Området omkring havnen Treichville, blomstret opp til et aktivt industriområde og en effektiv havn for utskipning og ilandføring av varer. Med dette var grunnlaget lagt for utviklingen av byen, som rask økte folketallet. I dag er det mellom 4 og 5 millioner innbyggere i denne byen. Byen ble landets hovedstad i 1934 og var det frem til 1984, hvor presidenten besluttet å la sin hjemby bli den nye hovedstaden. Før dette var Grand Bassam og deretter Bretteville hovedsteder i Elfenbenskysten, eller i den kolonien som franskmennene hadde her.
NoSQL
Fordeler
Motivasjoner for NoSQL kan være enkelt design, enklere "horisontal" skalering av regneklynger (en utfordring med relasjonsdatabaser), bedre styring av tilgjengelighet, og begrensning av impedans ved objekt-relasjonell mismatch. Datastrukturer i NoSQL-databaser (for eksempel nøkkelverdipar-database, bredt kolonnelager, grafdatabase, eller dokumentorienert database) er forskjellige fra de som brukes som standard i relasjonsdatabaser, hvilket gjør enkelte operasjoner raskere i NoSQL. Hvorvidt en NoSQL-database er egnet avhenger av problemet som skal løses. Noen ganger blir datastrukturene som brukes av NoSQL-databaser også sett på som "mer fleksible" enn relasjonsdatabasetabeller.
Kleivafossen
Kleivafossen kan vise til:
Abidjan
Bylandskap
Byen ligger i en svak skråning ned mot lagunen. Midt i lagunen ligger en stor øy hvor bydelene Marcory, Koumassi, Bietry og Treichville ligger. På utsiden av lagunen ligger landtungen Port-Bouët og skjermer lagunen fra bølgene fra Atlanterhavet. Selve øya er meget flat, mens resten av byen er bakkete. Øya bindes til fastlandet i øst med et dike, som kun er litt bredere enn veien, med litt butikker og beplantning på hver side.
NoSQL
Ulemper
CAP-teoremet sier at et distribuert datalager må avveie mellom konsistens, tilgjengelighet og partisjoneringstoleranse (bare to kan velges). Mange NoSQL-databaser kompromitterer konsistensen til fordel for tilgjengelighet, partisjonstoleranse og hastighet.
Abidjan
Bylandskap
Le Plateau er byens sentrum, ofte kalt Petit (Little) Manhattan, på grunn av alle sine skyskrapere. Området reiser seg som et platå opp fra lagunen og som har fjordearmer på hver side, så 70 % er omringet av vann. På dette platået finner man alle departementer, selv om hovedstaden er Yamoussoukro, så ligger alle departementene i Abidjan, blant annet egne departement for funksjonshemmede og egne for krigsskadde. Det siste ligger på Cocody. På platået finnes de fleste banker, eksklusive restauranter, alle mediaselskaper, den norske ambassaden og de fleste andre ambassader.
NoSQL
Ulemper
Barrierer for større adopsjon av NoSQL-databaser inkluderer bruk av spørrespråk på lavt nivå (i stedet for høynivåspråk som for eksempel SQL), manglende evne til å utføre ad hoc-skjøtinger (joins) på tvers av tabeller, mangel på standardiserte grensesnitt, og enorme tidligere investeringer i eksisterende relasjonsdatabaser.
Abidjan
Bylandskap
I vest forbindes øya med fastlandet ved 2 bruer, de ligger med 400 meters mellomrom og heter henholdsvis Pont de Felix Houghouët-Boigny og Pont du General du Gaulle (fra sør til nord). Mellom broene er en liten park langs med vannkanten på fastlandssiden. Fra den har man utsikt over til kulturhuset som ligger på øya rett over lagunen for parken. Kulturhuset har en spesiell arkitektur. Det er et landemerke og et bygg man straks legger merke til.
NoSQL
ACID
De fleste NoSQL-butikker mangler ekte støtte for ACID-transaksjoner (atomisk, konsistent, isolert, durabel), selv om noen få databaser har gjort dem til en sentral del av designet. I stedet tilbyr de fleste NoSQL-databaser konseptet endelig konsistens (eventual consistency) hvor databaseendringer forplantes til alle noder til slutt (vanligvis innen millisekunder), slik at spørringer etter data kanskje ikke returnerer oppdaterte data umiddelbart og kan føre til lesing av data som ikke er nøyaktige, et problem kjent som "foreldet lesing".